ส่วนที่ 1

ข้อมูลสรุป (Executive Summary)

บริษัท แม็ทชิ่ง สตูดิโอ จำกัด (มหาชน) (“บริษัท” หรือ “MATCH”) ก่อตั้งเมื่อวันที่ 27 ตุลาคม
2535 และแปรสภาพเป็นบริษัทมหาชนเมื่อวันที่ 19 พฤศจิกายน 2545
ดำเนินธุรกิจรับจ้างผลิตภาพยนตร์โฆษณา (Production House)
ที่มีคุณภาพและมีชื่อเสียงเป็นระยะเวลาย่างเข้าปีที่ 17
เพื่อให้บริการแก่ลูกค้าที่เป็นบริษัทตัวแทนโฆษณา (Advertising Agency)
และเจ้าของผลิตภัณฑ์ทั้งในประเทศและต่างประเทศ
จากผลงานที่ผ่านมาของบริษัทได้รับรางวัลมากมายอย่างต่อเนื่อง โดยล่าสุดในปี 2551
นี้บริษัทได้ผลิตผลงานภาพยนตร์โฆษณาที่ทรงคุณค่าและเป็นที่ยอมรับ ดังเช่น ตราหมีโกลด์ 7 Day
แอน ทองประสม , Dentiste หน่อย เคน, สสส ดื่มไม่ขับ, สสส ต่อต้านความรุนแรง, เทสโต้
wake up , Isuzu มอส ปีเตอร์ โดม – ยิ่งใช้ยิ่งรวย , ดัชมิลล์ อยากรู้จัก

จากนโยบายที่มุ่งเน้นสร้างสรรค์ผลงานอย่างมีคุณภาพ และสร้างความพึงพอใจให้กับลูกค้า
อีกทั้งการประกอบธุรกิจบันเทิงอย่างหลากหลายของกลุ่มบริษัท
จึงเป็นทางเลือกให้กับลูกค้าอย่างครบวงจร ปัจจุบันบริษัทมีบริษัทในเครือทั้งสิ้น 9 บริษัท
และกิจการร่วมค้า 1 แห่ง (“กลุ่มบริษัทแม็ทชิ่ง” หรือ “กลุ่มบริษัท”) โดยแบ่งเป็นกลุ่มธุรกิจหลัก 7
กลุ่ม ได้แก่ 1) ธุรกิจผลิตภาพยนตร์โฆษณา 2) ธุรกิจให้บริการและให้เช่าอุปกรณ์ 3)
ธุรกิจจัดกิจกรรม 4) ธุรกิจผลิตรายการโทรทัศน์ 5) ธุรกิจผลิตภาพยนตร์เรื่อง 6) ธุรกิจสิ่งพิมพ์
และ 7) ธุรกิจบริการถ่ายภาพ

ในปี 2549 กลุ่มบริษัทได้มีการปรับโครงสร้างธุรกิจและองค์กรในการบริหารงานให้มีความเหมาะสม
โดยบริษัท แม็ทชิ่ง บรอดคาสท์ จำกัด ดำเนินธุรกิจเกี่ยวกับการผลิตรายการโทรทัศน์
ได้มีการลงทุนเพิ่มในหุ้นสามัญของบริษัท แม็ทชิ่ง เทเลวิชั่น จำกัด จากสัดส่วนเดิมร้อยละ 65
เป็นร้อยละ 100 เพื่อเพิ่มศักยภาพในการบริหารจัดการให้มีความคล่องตัวมากยิ่งขึ้น
และกำหนดแนวทางการดำเนินธุรกิจได้อย่างชัดเจน

และในเดือน มิถุนายน 2550 บริษัท แม็ทชิ่ง โมชั่น พิคเจอร์ส จำกัด
ดำเนินธุรกิจเกี่ยวกับการผลิตและรับจ้างผลิตภาพยนตร์ ซึ่งบริษัทถือหุ้นในบริษัท แม็ทชิ่ง โมชั่น
พิคเจอร์ส จำกัด จำนวน 199,993 หุ้น คิดเป็นร้อยละ 99.99 ของจำนวนหุ้นที่จำหน่ายแล้วทั้งหมด
มีการเพิ่มทุนจากเดิม 20 ล้านบาท เป็น 130 ล้านบาท โดยการออกหุ้นสามัญเพิ่มทุน จำนวน 1.1
ล้านหุ้น มูลค่าหุ้นละ 100 บาท เสนอขายให้แก่ผู้ถือหุ้นเดิม
โดยมีวัตถุประสงค์ในการปรับปรุงโครงสร้างหนี้สินและทุนให้เหมาะสมเพื่อก่อให้เกิดสภาพคล่อง

เดือนกรกฎาคม 2551 กลุ่มบริษัท โดยบริษัท เกียร์เฮด จำกัด ได้เพิ่มทุนจาก 80 ล้านบาท เป็น
130 ล้านบาท เพื่อเป็นการรองรับในการปรับปรุงโครงสร้างหนี้สินและทุนให้เหมาะสม และบริษัท
แม็ทชิ่งเอ็นเตอร์เทนเมนท์ จำกัด ได้เพิ่มทุนจาก 10 ล้านบาท เป็น 40 ล้านบาท
เพื่อเป็นการรองรับในการปรับปรุงโครงสร้างหนี้สินและทุนให้เหมาะสม

บริษัทยังคงมีเป้าหมายที่จะเป็นผู้นำในธุรกิจผลิตภาพยนตร์โฆษณา
และสร้างสรรค์ผลงานโฆษณาที่มีคุณภาพให้แก่ลูกค้าทั้งในประเทศและต่างประเทศ ถึงแม้ในปี 2551
สภาวะเศรษฐกิจทรุดตัวต่อเนื่องจากภาวะวิกฤติเศรษฐกิจทั่วโลกและ ความผันผวนทางการเมือง
ส่งผลกระทบต่อธุรกิจทุกประเภทรวมถึง เพิ่มการแข่งขันอย่างรุนแรงในทุกอุตสาหกรรม
แต่กลุ่มบริษัทยังคงมีการปรับกลยุทธ์ในการดำเนินธุรกิจเพื่อให้สอดคล้องกับสภาวะที่เกิดขึ้นอย่างต่อเนื่องเพื่อดำรงตำแหน่งในอุตสาหกรรม
และเพิ่มความมั่นคงของธุรกิจ

หากพิจารณาผลการดำเนินงานโดยรวมของกลุ่มบริษัทในปี 2550 มีรายได้รวมเป็นจำนวน 649.90
ล้านบาท และปี 2551 จำนวน 695.13 ล้านบาท โดยในปี 2550 และ 2551
แบ่งเป็นรายได้หลักจากธุรกิจผลิตภาพยนตร์โฆษณา 324.48 และ 345.12 ล้านบาท ตามลำดับ
รายได้จากธุรกิจให้บริการและให้เช่าอุปกรณ์ที่ 122.93 และ 192.46 ล้านบาท ตามลำดับ
รายได้จากธุรกิจจัดกิจกรรม 46.77 และ 27.82 ล้านบาท ตามลำดับ
รายได้จากธุรกิจผลิตรายการโทรทัศน์ 88.72 และ 83.69 ล้านบาท ตามลำดับ
รายได้จากการขายและสิ่งพิมพ์ 26.11 และ 34.78 ล้านบาท ตามลำดับ
รายได้จากธุรกิจผลิตภาพยนตร์เรื่อง 18.23 และ 0.35 ล้านบาท ตามลำดับ
รายได้จากธุรกิจบริการถ่ายภาพ ผลิตและบริหารสื่ออิเล็คทรอนิคส์ 12.32 และ 5.6 ล้านบาท
ตามลำดับ และรายได้อื่น 10.34 และ 5.22 ล้านบาท ตามลำดับ
จะเห็นได้ว่าส่วนใหญ่มีรายได้ที่เพิ่มขึ้น มีธุรกิจจัดกิจกรรม ธุรกิจผลิตและบริหารสื่ออิเล็คทรอนิคส์
และธุรกิจผลิตภาพยนตร์โฆษณาที่มีรายได้ที่ลดลง ทั้งนี้เนื่องจากนโยบายลดความเสี่ยง
ควบคุมต้นทุนและมุ่งเน้นกำไร ส่งผลให้ผลการดำเนินงานในปี 2551 มีผลกำไรเท่ากับ 30.19
ล้านบาท กำไรเพิ่มขึ้น 74.85 ล้านบาท หรือเพิ่มขึ้นคิดเป็นร้อยละ 167.62
เมื่อเปรียบเทียบกับช่วงเวลาเดียวกันของปีก่อน

0โดยกล่าวเป็นผลการดำเนินงานรายธุรกิจของกลุ่มบริษัทในปี 2551 ได้ดังนี้
(รายละเอียดผลการดำเนินงานอยู่ในส่วน MATCHTO หน้า 89-92)

-   ธุรกิจผลิตภาพยนตร์โฆษณา จากสภาวะที่ต่อเนื่องมาจากปี 2550 ในปี 2551
    เศรษฐกิจของไทยขยายตัวร้อยละ 2.6
    จากวิกฤตเศรษฐกิจทั่วโลกและความผันผวนทางการเมือง
    ส่งผลต่อการตัดสินใจลงทุนและการใช้จ่ายเม็ดเงินสำหรับการโฆษณาประชาสัมพันธ์
    ทำให้กลุ่มบริษัทมีรายได้จากการผลิตภาพยนตร์โฆษณาเท่ากับ 345.12 ล้านบาท เพิ่มขึ้น
    ร้อยละ 6.36 เมื่อเทียบกับรายได้ปี 2550 แม้ว่าเศรษฐกิจในปี 2551
    จะถดถอยตัวทางเศรษฐกิจดังที่ได้กล่าวมาแล้วข้างต้น

-   ธุรกิจให้บริการและให้เช่าอุปกรณ์ ในปี 2551
    กลุ่มบริษัทมีรายได้จากการให้บริการและให้เช่าอุปกรณ์เท่ากับ 192.46 ล้านบาท
    หรือคิดเป็นสัดส่วนร้อยละ 27.69 ของรายได้รวมทั้งหมด
    และมีการเติบโตของรายได้อยู่ร้อยละ 56.56
    จากการประสบผลสำเร็จของแผนการตลาดระยะยาว แม้ว่า สภาวะเศรษฐกิจปี 2551
    จะอยู่ในสภาพถดถอย

-   ธุรกิจจัดกิจกรรมและการแสดงในปี 2551
    กลุ่มบริษัทมุ่งเน้นในการลงทุนที่ก่อให้เกิดกำไรอย่างแน่นอน
    จึงมุ่งเน้นการเป็นผู้จัดสร้างสรรค์กิจกรรมและผลงาน (Event Organizer & Service
    Provider) ซึ่งก่อให้เกิดรายได้เท่ากับ 27.82 ล้านบาท หรือคิดเป็นสัดส่วนร้อยละ 4
    ของรายได้รวมทั้งหมด โดยที่รายได้ลดลงกว่าปี 2550 ถึง 40.50 % เนื่องจากในปี 2550
    ธุรกิจจัดกิจกรรมและการแสดงเป็นธุรกิจที่มีผลขาดทุนสูง
    ดังนั้นรายได้ที่ลดลงย่อมแสดงถึงอัตราเสี่ยงที่ลดลงด้วยเช่นกัน

-   ธุรกิจผลิตรายการโทรทัศน์ ในปี 2551 กลุ่มบริษัทมีรายได้จากการผลิตรายการโทรทัศน์
    เท่ากับ 83.69 ล้านบาท หรือคิดเป็นสัดส่วนร้อยละ 12.04 ของรายได้รวมทั้งหมด
    ยังคงสร้างผลกำไรสุทธิให้แก่กลุ่มบริษัท เพราะรายการโทรทัศน์ยังคงได้รับความนิยม
    รวมทั้งมีผู้สนับสนุนรายการอย่างต่อเนื่อง

-   ธุรกิจผลิตภาพยนตร์ สำหรับปี 2551 กลุ่มบริษัทมีรายได้จากการจำหน่าย ลิขสิทธิ์
    ภาพยนตร์เรื่อง “ซีอุย” ให้กับตัวแทนจำหน่ายในประเทศ รวมคิดเป็นจำนวน 0.35 ล้านบาท
    หรือคิดเป็นสัดส่วนร้อยละ 0.05 ของรายได้รวมทั้งหมด
    โดยที่บริษัทได้ยุติการผลิตภาพยนตร์ที่มีความเสี่ยงสูงไปแล้วตั้งแต่ปี 2550

-   ธุรกิจสิ่งพิมพ์ ในปี 2551 กลุ่มบริษัทมีรายได้จากการขายและสิ่งพิมพ์ เท่ากับ 34.78 ล้านบาท
    หรือคิดเป็นสัดส่วนร้อยละ 5 ของรายได้รวมทั้งหมด
    ซึ่งเป็นธุรกิจที่มีรายได้เติบโตอย่างต่อเนื่อง
    ทั้งนี้เนื่องจากนิตยสารของธุรกิจสิ่งพิมพ์ได้รับความนิยมสูงอย่างต่อเนื่อง

-   ธุรกิจบริการถ่ายภาพ ในปี 2551 กลุ่มบริษัทมีรายได้จากการถ่ายภาพ
    ผลิตและบริหารสื่ออิเล็คทรอนิคส์ เท่ากับ 5.68 ล้านบาท หรือคิดเป็นสัดส่วนร้อยละ 0.82
    ของรายได้รวมทั้งหมด
    ซึ่งรายได้ยังไม่เป็นไปตามเป้าหมายและจากการยุติการดำเนินธุรกิจผลิตและบริหารสื่ออิเล็คทรอนิคส์ในช่วงปลายไตรมาสที่
    1/2551 ด้วย

0 และในปัจจุบันบริษัทมีทุนจดทะเบียน 411.00 ล้านบาท มูลค่าที่ตราไว้หุ้นละ 1.00 บาท
และมีทุนเรียกชำระแล้ว 208.27 ล้านบาท ในปี 2551 กลุ่มบริษัทมีสินทรัพย์รวม 548.05 ล้านบาท
หนี้สินรวม 142.15 ล้านบาท และส่วนของผู้ถือหุ้น 405.90 ล้านบาท
โดยมีอัตราส่วนหนี้สินต่อทุนเท่ากับ 0.35 เท่า

จากสภาพโดยรวมของกลุ่มบริษัทดังที่กล่าวแล้วข้างต้น ปัจจัยความเสี่ยง อันที่อาจกระทบกับบริษัทได้
มีดังนี้ (รายละเอียดของปัจจัยความเสี่ยง ได้แสดงไว้ในส่วน MATCHTD )

1.  ความเสี่ยงจากความไม่แน่นอนของภาวะเศรษฐกิจ

ที่ธุรกิจผลิตภาพยนตร์โฆษณาเป็นธุรกิจที่ต่อเนื่องจากธุรกิจโฆษณาผ่านสื่อทางโทรทัศน์เป็นหลัก
ซึ่งได้รับผลกระทบ จากปัจจัยหลายประการ เช่น สภาวะเศรษฐกิจ
ความไม่มั่นคงทางการเมืองที่โยงไปถึง การลงทุนและพฤติกรรมของผู้บริโภค เป็นต้น
ที่ส่งผลต่อทุกธุรกิจในการตัดสินใจที่จะใช้กลยุทธ์ต่างๆ ทางด้าน การตลาด
เพื่อการโฆษณาประชาสัมพันธ์ที่ให้ผลตอบแทนสูงสุด

2.  ความเสี่ยงจากการพึ่งพิงทรัพยากรบุคคล

เนื่องจากบริษัทดำเนินการภายใต้ผู้บริหารหลัก 2 ท่านซึ่งเป็นผู้ก่อตั้งบริษัทคือ นายสมชาย
ชีวสุทธานนท์ และนายฐนิสสพงศ์ ศศินมานพ ซึ่งท่านทั้ง 2
ถือเป็นผู้บริหารที่สำคัญในการดำเนินธุรกิจของทั้งบริษัทและบริษัทย่อย
การขาดบุคลากรดังกล่าวท่านใดท่านหนึ่งอาจมีผลกระทบต่อการบริหารงานและผลการดำเนินงานของกลุ่มบริษัทได้
ซึ่งในปัจจุบัน บริษัทได้มีการกระจายอำนาจให้ผู้บริหารอื่น ๆ
มีส่วนในการบริหารงานและการตัดสินใจ
รวมทั้งมีการขอคำปรึกษาจากผู้ทรงคุณวุฒิและคณะกรรมการบริษัท

และธุรกิจผลิตภาพยนตร์โฆษณา เป็นธุรกิจที่ต้องอาศัยบุคลากรที่มีความรู้
ความชำนาญและประสบการณ์เป็นพิเศษเฉพาะด้าน บริษัทได้เล็งเห็นถึงความสำคัญนี้
ได้มีการจัดตั้งนโยบายต่างๆขึ้นมาเพื่อรองรับกับความเสี่ยงนี้ เช่น
นโยบายผลตอบแทนที่เป็นที่น่าพอใจกับบุคลากร การมีส่วนรวมในการบริหารงาน
การอบรมพัฒนาบุคลากรและโครงการใหม่ๆเฟ้นหาและสร้างบุคลากรที่มีความสามารถ

3.  ความเสี่ยงจากการไม่สามารถต่อสัญญาเช่าสถานีโทรทัศน์

จากการดำเนินธุรกิจผลิตและบริหารรายการโทรทัศน์
ที่ต้องมีการทำสัญญาเช่าเวลาจากสถานีโทรทัศน์เป็นรายไตรมาส
ส่งผลให้กลุ่มบริษัทมีความเสี่ยงในเรื่องของการต่อสัญญาเช่าดังกล่าว
แต่เนื่องจากกลุ่มบริษัทมุ่งสร้างสรรค์รูปแบบรายการโทรทัศน์ให้มีคุณภาพทั้งสาระและบันเทิง
เพื่อขยายฐานผู้ชมรายการโทรทัศน์(เพิ่มเรตติ้ง) และเพิ่มจำนวนผู้สนับสนุนรายการ
ซึ่งเป็นปัจจัยที่ทางสถานีโทรทัศน์ใช้ตัดสินใจในการให้ต่อสัญญาเช่าเวลาจากสถานี

4.  ความเสี่ยงจากผลการดำเนินงานของธุรกิจจัดกิจกรรม

ความสำเร็จของธุรกิจจัดกิจกรรมการแสดง ประกอบด้วยหลายปัจจัยและหลายฝ่าย เช่น ผู้แสดง
สถานที่ ผู้ให้การสนับสนุน รวมถึงรายละเอียดในข้อตกลงในสัญญา เนื่องจากบริษัท
ได้เปลี่ยนรูปแบบการทำธุรกิจเป็นผู้รับจ้างจัดกิจกรรม ทำให้ความเสี่ยงจะขึ้นอยู่กับ
จำนวนลูกค้าและงบประมาณในการจัดงาน ซึ่งหากดำเนินงานให้เป็นไปตามสัญญาได้ทั้งหมด
จะทำให้ความเสี่ยงต่อรายได้ในการดำเนินงานมีน้อยมาก

และบริษัทมีรายการระหว่างกันที่เกี่ยวข้องกับบริษัทย่อยและบุคคลที่เกี่ยวข้องดังนี้
(รายละเอียดของรายการระหว่างกันอยู่ในส่วน MATCHTN หน้าที่ 75-80 )

+-------------+---------+---------+--------+-------------------------+
| บุคคล/       | คว      | ลักษณ    | ม      | ความจำเป็น/หมายเหตุ       |
| นิติบุคคลที่มีผลป | ามสัมพันธ์ | ะรายการ | ูลค่าของ |                         |
| ระโยชน์ร่วมกัน |         |         | รายการ |                         |
|             |         |         |        |                         |
|             |         |         | (ล     |                         |
|             |         |         | ้านบาท) |                         |
+-------------+---------+---------+--------+-------------------------+
| บจ.กู๊ดดี้ฟิล์ม   | บริษัทย่อย | (ก)     | 0.14   | บริษัทฯ มีศักยภาพอย่างเพียงพอ |
| บีเคเค       |         | ลูก      |        | แ                       |
|             | (บร     | หนี้การค้า | 9.77   | ละเป็นมืออาชีพอย่างสูงในการผ |
|             | ิษัทถือ60% |         |        | ลิตภาพยนตร์โฆษณาต่างประเทศ |
|             |         | (       | 2.74   | โดยรับงานจาก บจก. กู๊ดดี้ฟิล์ม |
|             | ผู้ถือหุ้นอื่น | ข)รายได |        | บีเคเค                   |
|             | 40%)    | ้ค่าบริการ | 7.00   | เพื่อเป็นการข              |
|             |         |         |        | ยายฐานลูกค้าและพัฒนาธุรกิจสู่ค |
|             |         | (ค)     | 0.24   | วามเป็นมืออาชีพในต่างประเทศ |
|             |         | รายได้อื่น |        | สนับส                    |
|             |         |         |        | นุนสภาพคล่องของบริษัทแม็ทชิ่งฯ |
|             |         | (ง)     |        | ซึ่งอำนวยความสะดวกและร    |
|             |         | เจ      |        | วดเร็วกว่าการกู้ยืมจากภายนอก |
|             |         | ้าหนี้เงินกู้ |        | โดยคิดดอกเบี้ยในอัตรา 6 %   |
|             |         |         |        | ต่อปี                     |
|             |         | (จ)     |        |                         |
|             |         | ดอ      |        |                         |
|             |         | กเบี้ยจ่าย |        |                         |
+-------------+---------+---------+--------+-------------------------+
| นายสมชาย    | กรรมกา  | (ก)     | 1.80   | ให้เช่าอาคารเลขที่ 305/5    |
| ชีวสุทธานนท์   | รผู้จัดการ | ค่าเ     |        | ซอยสุโขทัย 6 ถนนสุโขทัย     |
|             |         | ช่าอาคาร |        | เขตดุสิต                  |
|             |         |         |        | เป                      |
|             |         |         |        | ็นสถานที่ประกอบธุรกิจของบริษัท |
|             |         |         |        | โดยคิดค่าเช่าในอัตราเดือนละ  |
|             |         |         |        | 150,000 บาท             |
+-------------+---------+---------+--------+-------------------------+
| นายสมบุญ     | รอ      | (ก)     | 0.02   | ให้เช่าอาคารเลขที่ 293/4    |
| ชีวสุทธานนท์   | งกรรมกา | ค่าเ     |        | ซอยสุโขทัย 6 ถนนสุโขทัย     |
|             | รผู้จัดการ | ช่าอาคาร |        | แขวงดุสิต เขตดุสิต          |
|             |         |         |        | เป                      |
|             | สา      |         |        | ็นสถานที่ประกอบธุรกิจของบริษัท |
|             | ยสนับสนุน |         |        | โดยคิดค่าเช่าในอัตราเดือนละ  |
|             |         |         |        | 4,000 บาท               |
|             | ปฏิบัติการ |         |        |                         |
+-------------+---------+---------+--------+-------------------------+
| นางศิริเพ็ญ    | กรรมการ | (       | 0.60   | อาคารเลขที่ 173/13-14     |
| ศศินมานพ     |         | ก)ค่าเช่า |        | ซอยพหลโยธิน 44           |
|             |         | สำนักงาน |        | ใช้เป                    |
|             |         |         |        | ็นสถานที่ประกอบธุรกิจของบจก. |
|             |         |         |        | เกียร์เฮด                 |
|             |         |         |        | โดยคิดค่าเช่าในอัตราเดือนละ  |
|             |         |         |        | 50,000 บาท              |
+-------------+---------+---------+--------+-------------------------+
|             |         | (ข)     | 0.38   | โฉนดที่ดินเลขที่ 39485 และ   |
|             |         | ค       |        | 39488                   |
|             |         | ่าเช่าที่ดิน |        | เพื่อเป                   |
|             |         |         |        | ็นสถานที่ประกอบธุรกิจของบจก. |
|             |         |         |        | เกียร์เฮด                 |
|             |         |         |        | โดยคิดค่าเช่าในอัตราเดือนละ  |
|             |         |         |        | 31,578.95 บาท           |
+-------------+---------+---------+--------+-------------------------+

บริษัทมีนโยบายทำรายการระหว่างกันของบริษัทและบริษัทย่อยซึ่งเป็นไปตามการค้าปกติ
และรายการเช่าสถานที่ประกอบกิจการของบริษัทและบริษัทย่อยจากบุคคลที่เกี่ยวข้อง
และการให้กู้ยืมแก่บริษัทย่อย
เพื่อสนับสนุนการดำเนินธุรกิจและสภาพคล่องที่เกิดขึ้นในปัจจุบันและต่อไปในอนาคต
ทั้งนี้บริษัทจะให้คณะกรรมการตรวจสอบหรือผู้สอบบัญชีของบริษัทหรือผู้เชี่ยวชาญอิสระ
พิจารณาตรวจสอบและให้ความเห็นถึงความสมเหตุสมผลของการทำรายการด้วย
โดยรายการระหว่างกันที่อาจเกิดขึ้นในอนาคตนั้น คณะกรรมการบริษัท
จะต้องปฏิบัติให้เป็นไปตามกฎหมายว่าด้วยหลักทรัพย์และตลาดหลักทรัพย์และข้อบังคับ ประกาศ คำสั่ง
หรือข้อกำหนดของตลาดหลักทรัพย์แห่งประเทศไทย
รวมตลอดถึงการปฏิบัติตามข้อกำหนดเกี่ยวกับการเปิดเผยข้อมูลการทำรายการเกี่ยวโยง
และการได้มาหรือจำหน่ายทรัพย์สินที่สำคัญของบริษัท หรือบริษัทย่อย
ตามมาตรฐานการบัญชีที่กำหนดโดยสมาคมนักบัญชีและผู้สอบบัญชีรับอนุญาตแห่งประเทศไทย

อย่างไรก็ดี แม้ภาพรวมของเศรษฐกิจภายในประเทศยังไม่ดีเท่าที่ควร
บริษัทพยายามที่จะสร้างคุณค่าเพิ่มให้เกิดขึ้นภายในกลุ่มธุรกิจที่เชื่อมโยงกันของกลุ่มบริษัท
ทำให้บริษัทสามารถตอบสนองความต้องการของลูกค้าได้อย่างครบวงจร
และรวมถึงการใช้ประโยชน์จากทรัพยากรที่บริษัทมีอยู่ได้อย่างสมบูรณ์
จึงทำให้บริษัทเชื่อมั่นว่ากลุ่มบริษัทยังมีโอกาสและมีความเป็นไปได้ในการสร้างรายได้และกำไรอย่างมั่งคั่งและมั่นคงให้แก่ผู้ถือหุ้นได้ในอนาคต